Document ID: /roh_data/filtered/Billingualer_Corpus_interleaved-de-rm.jsonl.gz/1745

This is a text translated from German to Rumantsch Grischun.
Besuch der Südtiroler Landesregierung bei der Bündner Regierung

Die Regierung der Autonomen Provinz Bozen-Südtirol besucht am Mittwoch, 17. März 2010, Graubünden. Empfangen werden die Gäste in Tarasp und Scuol von Regierungspräsident Claudio Lardi und der Gesamtregierung.

Angeführt wird die Südtiroler Delegation von Landeshauptmann Luis Durnwalder. Begleitet wird er vom Landeshauptmann-Stellvertreter Christian Tommasini, von der Landesrätin Sabina Kasslatter-Mur und den Landesräten Thomas Widmann, Michl Laimer, Richard Theiner, Florian Mussner, Roberto Bizzo sowie vom Kabinettschef Klaus Luther. Die Bündner Regierung, angeführt von Regierungspräsident Claudio Lardi, wird vollzählig anwesend sein.

Nach dem Empfang der Gäste im Schloss Tarasp steht ein gemeinsames Mittagessen in Scuol auf dem Programm. Der Besuch dient in erster Linie der Pflege der freundschaftlichen Beziehungen und dem kulturellen, wirtschaftlichen und politischen Meinungsaustausch.

Gremium: Standeskanzlei Graubünden

Quelle: dt Standeskanzlei Graubünden

17.03.2010
La regenza dal Tirol dal sid sin visita tar la regenza grischuna

Mesemna, ils 17 da mars 2010, visita la regenza da la provinza autonoma Bulsaun-Tirol dal sid il Grischun. Ils giasts vegnan retschavids dal president da la regenza Claudio Lardi e da l'entira regenza a Tarasp ed a Scuol.

La delegaziun dal Tirol dal sid vegn manada dal guvernatur Luis Durnwalder. El vegn accumpagnà dal substitut dal guvernatur Christian Tommasini, da la cussegliera guvernativa Sabina Kasslatter-Mur e dals cussegliers guvernativs Thomas Widmann, Michl Laimer, Richard Theiner, Florian Mussner, Roberto Bizzo sco er dal schef da cabinet Klaus Luther. La regenza grischuna – manada dal president da la regenza Claudio Lardi – vegn ad esser preschenta cumplettamain.

Suenter il bainvegni dals giasts en il chastè da Tarasp è previs in gentar cuminaivel a Scuol. La visita serva en emprima lingia a la tgira da las relaziuns amicablas ed al barat d'opiniun sin ils champs da la cultura, da l'economia e da la politica.

Gremi: chanzlia chantunala dal Grischun

Funtauna: rg chanzlia chantunala dal Grischun

17.03.2010